CELEX: 62010TN0395
Language: bg
Date: 2010-09-14 00:00:00
Title: Дело T-395/10: Жалба, подадена на 14 септември 2010 г. — Stichting Corporate Europe Observatory/Комисия

6.11.2010   
            
            
               BG
            
            
               Официален вестник на Европейския съюз
            
            
               C 301/50
            
         Жалба, подадена на 14 септември 2010 г. — Stichting Corporate Europe Observatory/Комисия
   (Дело T-395/10)
   ()
   2010/C 301/80
   Език на производството: английски
   
      Страни
   
   
      Жалбоподател: Stichting Corporate Europe Observatory (Амстердам, Нидерландия) (представители: S. Crosby, Solicitor и S. Santoro, lawyer)
   
      Ответник: Европейска комисия
   
      Искания на жалбоподателя
   
   
               —
            
            
               да се отмени мълчаливият отказ на подаденото от жалбоподателя потвърждение на заявление;
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   С жалбата си жалбоподателят моли за отмяна на мълчаливия отказ на Комисията да уважи подаденото от него съгласно Регламент № 1049/2001 (1) заявление за достъп до определени документи относно търговските преговори между ЕС и Индия.
   В подкрепа на жалбата си жалбоподателят изтъква три правни основания.
   Първо, той твърди, че Комисията е нарушила Регламент № 1049/2001, като не е дала отговор на потвърждението на заявлението в предвидения срок.
   Второ, жалбоподателят твърди, че Комисията е нарушила Регламент № 1049/2001 и Договора, като мълчаливо е отхвърлила потвърждение на заявление без да изтъква каквито и да било причини или без да изтъква причини, които отговарят на изискванията, посочени в Договора и установени от Съда.
   Трето, той твърди, че като не е дала отговор на потвърждението на заявлението Комисията е нарушила съществено процесуално изискване и/или е допуснала грешка при прилагане на правото.
   
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).